钦定古今图书集成/明伦汇编/氏族典/第269卷 > 王觌
## 钦定古今图书集成/明伦汇编/氏族典/第269卷 > 王觌

按《宋史王觌传》：“觌字明叟，泰州如皋人。第进士，熙宁
中，为编修三司令式删定官。不乐久居职，求润州推
官。二浙旱，朝廷遣使振贷，觌请见，为言民间利病。使
者喜，归荐之，除司农寺主簿，转为丞。觌拜命，一日即
求外，韩绛高其节，留检详三司会计。绛出颍昌，辟签
书判官。坐在润公事免。屏居累年，起为太仆丞，徙太”
常。哲宗立，吕公著、范纯仁荐其可大任，擢右正言，进
司谏，改右司员外郎。未几，拜侍御史、右谏议大夫。坐
论尚书右丞胡宗愈，出知润州。加直龙图阁、知苏州，
徙江、淮发运使，入拜刑、户二部侍郎。使辽，为辽人礼
重。绍圣初，以宝文阁直学士知成都府，徙河阳，贬少
府少监、分司南京，又贬鼎州团练副使。徽宗即位，还
故职，知永兴军，过阙，留为工部侍郎。迁御史中丞，改
为翰林学士。力请外，以龙图阁学士知润州，徙海州。
罢主管太平观，遂安置临江军。觌清修简澹，人莫见
其喜。愠持正论，始终再罹谴逐，不少变，无疾而卒。